Η Ιστορία των Ηλεκτρονικών Υπολογιστών

Αν σήμερα μιλάμε για μηχανήματα 2GHz, για υπέρ-υπολογιστές, για το δίκτυο όλων των δικτύων, για γλώσσες προγραμματισμού και τόσα άλλα, το οφείλουμε στις ατέρμονες προσπάθειες του ανθρώπου που χάνονται στα βάθη της ιστορίας. Πρόγονοι του σημερινού "πανίσχυρου" υπολογιστή θα μπορούσαν να θεωρηθούν:

Ο άβακας (το αριθμητήριο που χρησιμοποιούσαμε κάποτε στο νηπιαγωγείο), ο οποίος χρονολογείται περί το 4.000 π.Χ.

Ο Αστρολάβος των Αντικυθήρων (65 π.Χ.), o γνωστός μηχανισμός παρακολούθησης αστρονομικών φαινομένων .

Η μηχανή του Pascal (1642).

Η αναλυτική μηχανή του Μπαμπάζ(1812) που επέλυε μαθηματικά προβλήματα χρησιμοποιώντας διάτρητες καρτέλες.

Ο πρώτος αναλογικός ηλεκτρονικός υπολογιστής (μηχανή του Χόλεριθ,1890) ή τέλος,

Η μηχανή που περιέγραψε θεωρητικά ο Βρετανός Τούρινγκ το 1936 και η οποία μπορούσε να εκτελέσει όλες τις γνωστές υπολογιστικές διαδικασίες.

Πρόσφατα η ΙΒΜ θύμισε στον κόσμο ότι πέρασαν [20 (μόνο) χρόνια](http://www.in.gr/ramcd/20.htm) από την ημέρα "γέννησης" του πρώτου προσωπικού υπολογιστή. Χρειάστηκαν μόλις έξι χρόνια για να πουληθούν 1.000.000 IBM PC, παρά τις αρχικές δυσοίωνες προβλέψεις.

Η ιστορία των υπολογιστών (όπως η ιστορία στο σύνολό της) έχει πολλά να μας διδάξει. Πρωτίστως, ότι οι προβλέψεις περιττεύουν, δευτερευόντως ότι επαναλαμβάνεται...