ΒΙΟΛΟΓΙΚΗ ΓΕΩΡΓΙΑ

Η βιολογική γεωργία, τόσο στην Ευρώπη όσο και στην Ελλάδα, αναπτύχθηκε κυρίως μετά τη δημιουργία και ψήφιση του Καν.(ΕΟΚ)2092/91 του Συμβουλίου, ο οποίος αποτελεί το νομοθετικό πλαίσιο που θέτει κοινούς κανόνες και πρότυπα παραγωγής, τυποποίησης, μεταποίησης, αποθήκευσης και εισαγωγής από τρίτες χώρες γεωργικών προϊόντων για ανθρώπινη κατανάλωση, εξασφαλίζοντας την τήρηση των προϋποθέσεων που θέτει και τον έλεγχο και την πιστοποίηση των βιολογικών προϊόντων.

Η συνολικά βιολογικά καλλιεργούμενη έκταση στην Ελλάδα, μαζί με τους βοσκοτόπους καλύπτει 267.159 ha, κατά το έτος 2004.

Οι κυριότερες βιολογικές καλλιέργειες στην Ελλάδα με το αντίστοιχο ποσοστό τους επί του συνόλου των βιοκαλλιεργητών κατά φθίνουσα σειρά είναι:

Της ελιάς με ποσοστό 47,5 %

Των σιτηρών με ποσοστό 23%

Του αμπελιού με ποσοστό 6,1%

Των εσπεριδοειδών με ποσοστό 3,8%